stanford-oval/wikipedia huggingface dataset:
רגשות מעורבים (שיר)
הערות שוליים

↑  רגשות מעורבים באתר סטריאו ומונו
↑  המצעד השבועי של רשת ג' מתאריך 31 ביולי 1978. פזמונט
↑  המצעד השבועי של רשת ג' מתאריך 9 באוקטובר 1978. פזמונט
↑  המצעד השבועי של רשת ג' מתאריך 16 באוקטובר 1978. פזמונט
↑  המצעד השבועי של רשת ג' מתאריך 27 בנובמבר 1978. פזמונט
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
| --- | --- |
בקרת זהויות :  MusicBrainz work: d74b49e3-6b7d-425d-8306-45511143f032
קית' פלינט

| --- | --- |

פלינט (2009)
 לידה:  17 בספטמבר 1969 לונדון, אנגליה
 התאבד:  4 במרץ 2019 (בגיל 49) אסקס, אנגליה
 שם לידה:  Keith Charles Flint 
 מוקד פעילות:  הממלכה המאוחדת 
 תקופת הפעילות:  1990–2018 (כ־28 שנים) 
 מקום לימודים:  Boswells School 
 סוגה:  טכנו, סינת'-פאנק, ברייקביט, ביג ביט, דאנס אלטרנטיבי, רוק אלקטרוני 
 שפה מועדפת:  אנגלית 
 חברת תקליטים:  אקס-אל רקורדינגס 
 שיתופי פעולה בולטים:  הפרודיג'י
 בן או בת זוג:  Mayumi Kai 
 פרופיל ב-IMDb
 חתימה:  
 
קית' צ'ארלס פלינט (באנגלית: Keith Charles Flint; ‏17 בספטמבר 1969 – 4 במרץ 2019) היה זמר, מוזיקאי ורקדן בריטי, הזמר והרקדן של להקת "הפרודיג'י", וסולן להקת "פלינט", הקרויה על שמו. היה חובב ספורט מוטורי והבעלים של קבוצת מרוצי אופנועים, שלקחה חלק באליפות הסופרספורט הבריטית.
ביוגרפיה

פלינט נולד בשנת 1969 ברובע רדברידג' של לונדון, בן לקלייב ואיבון פלינט. הוא גדל במזרח לונדון, ובאמצע שנות ה-70 עבר עם הוריו לספרינגפילד שבמחוז אסקס במזרח אנגליה. הוריו נפרדו בצעירותו. בגיל 15 עזב את הלימודים בתיכון, עבר לבריינטרי ועבד בבניית גגות.
קריירה מוזיקלית

לקראת סוף שנות ה-80 פגש פלינט את ליאם האולט במועדון רייב מקומי, והעריך מאוד את סגנונו המוזיקלי. לאחר שקיבל מיקסטייפ מהאולט, התעקש פלינט כי האולט ישמיע את המיקסטייפ על הבמה, בעוד הוא וחברו לירוי ת'ורנהל רקדו על הבמה.
השלושה הקימו את להקת "הפרודיג'י", שהוציאה את אלבום הבכורה בשנת 1992. במקור שימש פלינט כרקדן בלהקה, אך במהלך העבודה על האלבום "The Fat of the Land", החל גם היות מעורב בשירה. הסינגל הראשון בו שר היה "Firestarter", שהיה לשיר הראשון של הלהקה שהגיע למקום הראשון במצעד הסינגלים הבריטי. בווידאו קליפ המלווה את השיר, חשף פלינט את מראהו הפאנקיסט, שהפך למזוהה עימו. פלינט המשיך לשיר גם בסינגל הבא של הלהקה, "Breathe", כמו גם במספר שירים נוספים שנכללו באלבום.
לאחר הפסקה של חמש שנים, הוציאה הלהקה בשנת 2002 את הסינגל "Baby's Got A Temper", בו מבצע פלינט את השירה והקולות. באלבום "Always Outnumbered, Never Outgunned" שיצא בשנת 2004 שב לתפקיד הרקדן בלבד. הוא שב לשירה באלבום החמישי של הלהקה "Invaders Must Die", שיצא חמש שנים מאוחר יותר.
במקביל לפעילותו בלהקת הפרודיג'י, הקים את להקת "פלינט", שנשאה את שמו. הלהקה הוציאה בשנת 2003 שלושה סינגלים. האלבום שתוכנן לצאת באותה שנה, נגנז בסופו של דבר. הדבר הוביל לפירוק הלהקה. בשנת 2012 הוציא את הסינגל "War" בשיתוף עם אומן הדאבסטפ הבריטי Caspa.
קריירה מוזיקלית > ספורט מוטורי

פלינט היה חובב ספורט מוטורי בכלל ומרוצי אופנועים בפרט. בשנת 2007 רכב על אופנועו 1,500 מיל מלונדון עד חרס דה לה פרונטרה שבדרום  ספרד על מנת לצפות במרוצי אופנועי גרנד פרי שהתקיים כחלק מאליפות ה-Motogp. הוא הקים את קבוצת המרוצים "Traction Control", המתחרה באליפויות הסופרספורט והסופרבייק הבריטיות. בשנת 2015 זכה רוכב הקבוצה בשני מרוצים במסגרת אירועי Isle of Man TT.
מותו

בבוקר 4 במרץ 2019, בעקבות פניות של שכנים לשירותי הרווחה, פרצו שוטרים לביתו ומצאו את פלינט מת. בהודעה מטעם הלהקה שפרסם האולט נמסר שסיבת המוות היא התאבדות.
חיים אישיים

פלינט ניהל קשר רומנטי במהלך שנות ה-90 עם מגישת הטלוויזיה הבריטית גייל פורטר. השניים נפרדו בשנת 2000. בשנת 2006 נישא לתקליטנית היפנית מאיומי קאי.
הערות שוליים

↑  Best Keith Flint Prodigy songs as fans pay tribute following singer's sudden death, Getsurrey.co.uk, 4 March 2019
↑  Prodigy Single Tempered by Radio, NME.com, 16 May 2002
↑  Great guy who loved his racing: Motorcycle tributes to Prodigy singer and Team Traction Control owner Keith Flint, Belfast Telegraph, 4 March 2019
↑  Keith Flint confirms Hutchinson ride for TT 2016, iomtt.com, 7 December 2015
↑  The Prodigy's Keith Flint dies aged 49, BBC.com, 4  March 2019
↑  'Babies look at me and stop crying. It's like I'm one of them', The Guardian, 3 August 2008
↑  Prodigy singer Flint to wed, Irish Examiner, 13 December 2006
| --- | --- |
בקרת זהויות :  PLWABN: 9810597413505606  GND: 1179737202  ISNI: 0000 0000 5676 2195  MusicBrainz: 3efc71ea-3594-4510-b2d5-34c14c8687d4  NKC: xx0077541  VIAF: 85809574   WorldCat (עם VIAF): 85809574
קרחון מקרו

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  80°07′00″S 156°34′59″E﻿ / ﻿80.1167°S 156.583°E﻿ / -80.1167; 156.583
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מקרו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מקרו
 
קרחון מקרו או קרחון מק'קרו (באנגלית: McCraw Glacier) הוא קרחון ברכס בריטניה שבאנטארקטיקה.
הקרחון מנקז את המדרונות הצפון מערביים של הר האולימפוס וזורם צפונה, ממערב לרכס ג'ונסטון, ונשפך על קרחון הת'רטון.
הקרחון נמצא בגובה של 1,410 מטרים מעל פני הים.
היסטוריה > מקור השם

שמו של הקרחון ניתן לו על ידי המשלחת הגאולוגית של אוניברסיטת וייקאטו מניו זילנד, שחקרה את האזור בעונת מחקר 1979–1978 בראשות מייקל סלבי.
הקרחון נקרא על שם ג'ון ד. מקרו, דיקן הפקולטה למדעים באוניברסיטה, חבר במשלחת המחקר בעונת מחקר 1960–1959, לחקר העמקים היבשים מקמרדו.
לקריאה נוספת

• Jane G. Ferrigno, Kevin M. Foley, Charles Swithinbank, and Richard S. Williams, Jr., , U.S. Geological Survey Geologic Investigations Series Map I–2600–I, 1 map sheet, 23-p. text. 978-1-4113-2477-0
קרחון מקמנוס

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  69°28′00″S 71°27′00″W﻿ / ﻿69.4667°S 71.45°W﻿ / -69.4667; -71.45
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון מקמנוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון מקמנוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מקמנוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מקמנוס
 
קרחון מקמנוס או קרחון מקמאנוס (באנגלית: McManus Glacier) הוא קרחון בצפון מערב האי אלכסנדר, שבאנטארקטיקה.
הקרחון מפריד בין הרי לאסוס, שממערב לו, להרי אוניברסיטת סופיה, שממזרח לו.
הקרחון זורם לכיוון צפון, ונשפך אל קרחון פלסטרינה.
גובהו של הקרחון 478 מטרים מעל פני הים.
היסטוריה > גילוי ומיפוי הקרחון

הקרחון נסקר על ידי הסקר האנטארקטי הבריטי בין השנים 1975–1976.
היסטוריה > מקור השם

שמו של הקרחון ניתן לו בשנת 1980 על ידי הוועדה המייעצת לשמות אנטארקטיים של בריטניה.
הקרחון נקרא על שמו של אלן ג'יימס מקמנוס (Alan James McManus), שהיה השף בגריטוויקן ובתחנת המחקר פאראדיי, בין השנים 1971–1973, ולאחר מכן באי אדלייד בתחנת המחקר רותרה, בין השנים 1975–1978.
קינמטיקה

קינמטיקה היא תחום במכניקה הקלאסית המתאר תנועה של גופים במרחב. קינמטיקה עוסקת במהלך התנועה ובחיזוי המשך התנועה על פי נתונים מסוימים, אך אינה עוסקת בכוחות הגורמים לתנועה (הדינמיקה). הגדלים העיקריים בהם עוסקת התורה, הם הווקטורים: העתק, מהירות ותאוצה. מיקומו של גוף מוגדר בתור וקטור המרחק של גוף מנקודה שרירותית במרחב המכונה "נקודת יחוס". העתק של גוף מוגדר כהפרש בין שני מיקומים של הגוף בזמנים שונים. ההעתק אינו תלוי בבחירת ראשית מערכת הצירים ("נקודת הייחוס"). מהירות אינה אלא שיעור השינוי בהעתק, או נגזרת של המיקום לפי הזמן:
{\vec {v}}={\dot {\vec {x}}}={\frac {d{\vec {x}}}{dt}}

כאשר 
 {\vec {v}} הוא המהירות ו
 {\vec {x}} הוא מיקומו של גוף.
כמו כן, את שיעור השינוי במהירות (או, הנגזרת של המהירות לפי הזמן) נהוג לכנות "תאוצה":
{\vec {a}}={\dot {\vec {v}}}={\ddot {\vec {x}}}={\frac {d{\vec {v}}}{dt}}

כאשר 
 {\vec {a}} הוא התאוצה.
התאוצה יכולה לשנות את גודל המהירות, את כיוונה, או את שניהם יחדיו.
לשם הפשטות ניתן לחלק את הקינמטיקה לכמה חלקים. ראשית ניתן לחלק את הקינמטיקה לתנועה שוות תאוצה, הניתנת לפתרון על ידי אוסף מצומצם של משוואות, ותנועה עם תאוצה משתנה, בשבילה קיימות מערכות שונות של משוואות. עם זאת, כדי לחקור תנועה שתאוצתה משתנה, לרוב פשוט יותר להשתמש בשיקולי אנרגיה.
תנועה בעלת תאוצה קבועה

ישנן ארבע נוסחות בסיסיות המתארות תנועה שוות תאוצה:
\ v=v_{0}+at
x=x_{0}+v_{0}t+{\frac {1}{2}}{at^{2}}
x=x_{0}+{\frac {v_{0}+v}{2}}{t}
v^{2}=v_{0}^{2}+2a(x-x_{0})
\ x מסמל את מיקומו הסופי של הגוף,  \ x_{0} את מיקומו ההתחלתי,  \ v_{0} את מהירותו ההתחלתית,  \ v את המהירות הסופית,  \ a את התאוצה ו- \ t את הזמן.
תנועה בעלת תאוצה קבועה > תנועה אופקית

בעזרת נוסחות אלו, ניתן לקבל ערך חסר אם ידועים כל הערכים האחרים הרלוונטיים. לדוגמה, אם ידועה המהירות ההתחלתית ( \ v_{0}), התאוצה ומשך התנועה, ניתן לחשב את המהירות בתום קטע התנועה בעזרת הנוסחה הראשונה. לחלופין, אם ידועה המהירות בתחילה ובסוף התנועה וכן ההעתק ההתחלתי ( \ x_{0}) וההעתק הסופי, ניתן, בעזרת הנוסחה השלישית, לחשב את משך התנועה.
במקרה, שבו אין לגוף תאוצה, כלומר גודל וקטור התאוצה שווה ל-0, המהירות ההתחלתית הופכת למהירות קבועה. במקרה זה ניתן לגזור מהנוסחה השנייה את הנוסחה לתנועה במהירות קבועה:
\ x=x_{0}+vt
תנועה בעלת תאוצה קבועה > תנועה אנכית

לתנועה האנכית יש מספר מאפיינים ייחודיים. ראשית, אלא אם מדובר במקרים חריגים של הפעלת כוח נוסף על הגוף, התאוצה היא תאוצה קבועה, תאוצת הכובד המסומן באות  \ g. גודלה של תאוצת הכובד של כדור הארץ הוא בקירוב  9.8{\frac {m}{s^{2}}} (בחישובים תאורטיים מקורבים רבים נהוג להשתמש בקירוב גס עוד יותר, לפיו  \ g=10{\frac {m}{s^{2}}}). כיוונה של התאוצה,  \ g יהיה תמיד כלפי מרכז הכוכב. כמו כן, כדי לסמן גובה מקובל
להשתמש ב- \ y במקום ב- \ x. במקרים רבים, נהוג לעבוד במערכת צירים בה נקודת הזריקה היא  \ y_{0}=0 והכיוון החיובי הוא כלפי מעלה. כמובן שבמקרים מסוימים ייתכן גם העתק שלילי (למשל זריקה של גוף מבניין). 
בבואנו להתאים את הנוסחות המובאות מעלה לתנועה אנכית, נציב:  \ a=-g,  \ x=y,  \ x_{0}=y_{0}=0. הנוסחות שנקבל עבור תנועה אנכית שוות תאוצה הן:
\ v=v_{0}-gt
y=v_{0}t-{\frac {gt^{2}}{2}}
y={\frac {v_{0}+v}{2}}{t}
v^{2}=v_{0}^{2}-2gy
תנועה בעלת תאוצה קבועה > תנועה בליסטית

תנועה בליסטית היא תנועתו של גוף שנזרק בזווית  \alpha  השונה מ-90°, כלומר לא בזריקה אנכית. במקרה זה מבצע הגוף בעת נפילתו מסלול פרבולי כמתואר בתרשים. הגוף נע בדו-מימד, כלומר גם במישור האופקי וגם באנכי. כדי לבצע חישובים במסלולים בליסטיים, יש לפרק את התנועה לרכיב אופקי ולרכיב אנכי כשהמהירות האופקית שווה ל- v_{0}\cos {\alpha } והאנכית ל- v_{0}\sin {\alpha }. במידה ולא פועל שום כוח נוסף על הגוף בזמן תנועתו אפשר להתייחס לתנועתו מעלה-מטה כאל תנועה בעת זריקה אנכית, ולתנועתו קדימה כתנועה שוות מהירות. זאת כיוון שהכוח היחיד שפועל הוא כוח הכובד והוא פועל רק כלפי מטה, ולא במישור האופקי.
לרוב בעת חישוב חישובים בליסטיים משתמשים במערכת משוואות, משוואה אחת מהתנועה האנכית, ואחת מהתנועה האופקית. למשל ניתן למצוא את משך הנפילה בקלות בעזרת תנועה אנכית ואז כשידוע הזמן ניתן למצוא את המרחק שעבר הגוף. כל בעיה תיפתר בעזרת משוואות שונות, תלוי בנתונים, אך עקרון ההפרדה בבליסטיקה הוא עיקרון חשוב המהווה את הפתרון הכללי לבעיה הבליסטית.



חישוב המהירות של גוף הנזרק בזווית (שיפוע) מופרד לשני רכיבים קרטזיים X,Y והמשוואה היא:
V_{x}={v_{0}\cos {\alpha }}


 V_{y}={v_{0}\sin {\alpha }-gt}
כאשר החישוב הכולל (X+Y), נערך לפי משוואת פיתגורס, להלן:
V^{2}={v_{x}^{2}+v_{y}^{2}}
בתנועה הבליסטית מוגדר המונח טווח כמרחק האופקי המקסימלי, שגוף עובר על פני מישור הזריקה. טווח מסומן באות  \ R.

משוואת הטווח היא:
R={\frac {v_{0}^{2}\sin {2\alpha }}{g}}
תנועה עם תאוצה משתנה

את הנוסחה  x=x_{0}+v_{0}t+{\frac {1}{2}}{at^{2}} ניתן להכליל לנוסחה הבאה:  x=\sum _{k=0}^{m}{\frac {\alpha _{k}}{k!}}t^{k} כאשר עבור המקרה הפרטי  m=2 מקבלים את הנוסחה המקורית (אשר עבורה  \alpha _{0}=x_{0},\alpha _{1}=v_{o},\alpha _{2}=a), ועבור  m>2 יתקבל ביטוי לתנועה עם תאוצה משתנה.
לדוגמה, עבור  m=3 יתקבל הביטוי:  x=\alpha _{0}+\alpha _{1}t+{\frac {\alpha _{2}}{2}}t^{2}+{\frac {\alpha _{3}}{6}}t^{3}. זהו ביטוי לתנועה שבה קצב השתנות התאוצה קבוע. כזכור, תאוצה היא קצב שינוי המהירות ומהירות היא קצב שינוי ההעתק. ניתן להמשיך בפיתוח זה לכל m טבעי.
תנועה עם תאוצה משתנה > תנועה הרמונית

כיון שתנועה הרמונית היא תנועה שבה הכח תלוי במרחק, התאוצה לא קבועה, לא בכיוונה ולא בגודלה. מכאן שצריך ליצור מערכת משוואות חדשה.
המשוואה הבסיסית היא משוואה של העתק כנגד זמן והיא מהצורה הבאה:
\ x(t)=X_{0}\cos(\omega t+\phi )
כאשר:
\ \omega  היא התדירות הזוויתית של תנודות המערכת.
\ X_{0} היא משרעת התנודה. המשרעת היא ההעתק המקסימלי של המערכת.
\ \phi  נקראת הפאזה של המערכת, או המופע שלה. גודל זה מתאר את מצב המערכת בזמן  \ t=0, כלומר את הזווית הנוצרת במעגל שרדיוסו הוא המשרעת, בין כיוון המשרעת לקו, המחבר את מרכז המעגל עם נקודת המפגש של האנך למיקום הגוף על פני המשרעת, עם המעגל.
הפונקציות האחרות, של המהירות והתאוצה כתלות בזמן הן הנגזרת הראשונה והשנייה של הפונקציה הזו, כלומר:
\ v(t)=-\omega X_{0}\sin(\omega t+\phi )
\ a(t)=-\omega ^{2}X_{0}\cos(\omega t+\phi )
מכאן ניתן גם לקבל פונקציות של מהירות ותאוצה כתלות במיקום:
\ v(x)=\pm \omega {\sqrt {X_{0}^{2}-x^{2}}}
\ a(x)=-\omega ^{2}x
תנועה עם תאוצה משתנה > תנועה מעגלית

תנועה מעגלית שונה ביסודה משאר התנועות. לכן היא לא ניתנת לפתרון מתמטי על ידי הנוסחות שמובאות לעיל כיוון שהתאוצה של גוף הנע בתנועה מעגלית כל הזמן משתנה, לפחות בכיוונה. הבדל נוסף בין התנועה במעגל לשאר התנועות הוא, שהמהירות על פני הרדיוס של התנועה המעגלית אינה זהה - ככל שמתרחקים ממרכז המעגל כך גדלה המהירות המשיקית, המרחקים, שעוברות הנקודות השונות על פני הרדיוס שונים גם הם.
השינוי המשותף לכלל הנקודות על פני הרדיוס הוא השינוי בזווית. שינוי במיקום זה נקרא העתק זוויתי ומסומן באות  \ \theta . ההעתק הזוויתי נמדד יחסית לציר החיובי ונגד כיוון השעון ביחידות של רדיאנים.
אם כן, המהירות המתאימה להעתק הזוויתי, היא המהירות הזוויתית, המוגדרת כזווית  \theta  אותה עובר הרדיוס ליחידת זמן  t. המהירות הזוויתית מסומנת באות היוונית, אומגה  \ \omega . היא נמדדת ברדיאנים לשנייה ( \ {\frac {rad}{s}}), כלומר ב- \ s^{-1}.
\omega ={\frac {d\theta }{dt}}
התאוצה המתאימה למהירות לגדלים אלה, היא התאוצה הזוויתית, המוגדרת כשינוי במהירות הזוויתית ליחידת זמן. היא מסומנת באות  \alpha  ונמדדת ב ( \ {\frac {rad}{s^{2}}}, כלומר ב- \ s^{-2}.
\alpha ={\frac {d\omega }{dt}}
הצבת גדלים אלו במשוואות הקינמטיקה הבסיסיות תיתן:
\ \omega =\omega _{0}+{\alpha }t
\theta =\theta _{0}+{\omega _{0}}t+{\frac {1}{2}}{{\alpha }t^{2}}
\theta =\theta _{0}+{\frac {\omega _{0}+\omega }{2}}{t}
\omega ^{2}=\omega _{0}^{2}+2\alpha (\theta -\theta _{0})
ההעתק הזוויתי אינו באמת וקטור, אלא זווית. לעומתו, המהירות הזוויתית והתאוצה הזוויתית הן וקטורים לכל דבר, הפונים בכיוונם בניצב למישור התנועה המעגלית.
כדור שנזרק בזווית  \alpha  כלשהי נע במסלול פרבולי
קרחון אסטרונאוט

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  73°05′00″S 164°04′59″E﻿ / ﻿73.0833°S 164.083°E﻿ / -73.0833; 164.083
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אסטרונאוט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אסטרונאוט
 
קרחון אסטרונאוט (באנגלית: Astronaut Glacier) הוא קרחון יובלי רחב, בהרי הצלב הדרומי, באזור חוף בורכגרווינק של ארץ ויקטוריה, שבאנטארקטיקה.
הקרחון זורם לכיוון דרום - מערב, ונשפך אל קרחון אוויאייטור בסמוך ממערב לחרוט פאראסייט.
היסטוריה > מקור השם

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.
שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון קוסמונאוט, קרחון אוויאייטור.
כל קרחונים אלה הם יובלים של קרחון אוויאייטור.
קרחון אסטר

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  78°35′00″S 85°00′00″W﻿ / ﻿78.5833°S 85°W﻿ / -78.5833; -85
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אסטר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אסטר
 
מפת רכס סנטינל 
 קרחון אסטר נמצא במרכז הקצה הימני של הרביע הרביעי מימין בשורה השנייה מלמטה של המפה.
קרחון אסטר (באנגלית: Aster Glacier) הוא קרחון ברכס סנטינל, בהרי אלזוורת' שבאנטארקטיקה.
מוצאו של קרחון אסטר במדרון המזרחי של מסיב קראדוק.
קרחון אסטר זורם בין פסגת אלפרינג ומצוק ויליס.
קרחון אסטר נשפך אל קרחון תומאס.
היסטוריה > מקור השם

שמו של הקרחון ניתן לו בשנת 2006 על ידי הוועדה המייעצת לשמות אנטארקטיים.
הקרחון נקרא על שמו של ריצ'רד אסטר (Richard Aster), שהיה פרופסור לגאופיזיקה וראש המחלקה למדעי כדור הארץ באוניברסיטת מדינת קולורדו, במדינת קולורדו שבארצות הברית, אשר מחקריו באנטארקטיקה כללו מחקרים וולקנולוגיים במצפה הר הגעש הר ארבוס באי רוס. במצפה נערכים מחקרים סייסמיים, חקר קרחונים, אוקיינוסים וטקטוניים, טומוגרפיה סייסמית, וחקר מדף הקרח רוס.
ראדו וסילה

ראדו וסילה (ברומנית: Radu Vasile, ‏ 10 באוקטובר 1942 סיביו – 3 ביולי 2013 בוקרשט) היה פוליטיקאי רומני, שכיהן מטעם המפלגה הלאומית של האיכרים - הנוצרית הדמוקרטית, כראש ממשלת רומניה בשנים 1998–1999.
 בעת כהונתו בינואר 1999 התמודד עם המינריאדה האחרונה, שנתמכה על ידי המפלגה היריבה, הסוציאל-דמוקרטית. היה היסטוריון וכלכלן בהכשרתו, ומשורר בשם העט ראדו מיסקיו. בשנים 2000–2004 כיהן כסנאטור מטעם המפלגה הדמוקרטית.
וסילה כיהן כפרופסור להיסטוריה כלכלית באקדמיה למדעי הכלכלה בבוקרשט.
ביוגרפיה > ילדות וצעירות

ראדו וסילה נולד בסיביו בשנת 1942. מוצא משפחתו היה במונטניה ביישוב דרגשאן שבמחוז ולצ'ה.
אביו שהיה עורך דין, היה אסיר פוליטי בימי המשטר הקומוניסטי ונפטר ב-1986. הוא למד בגימנסיה ובתיכון ביישובים דרגשאן ואורשטיה. בגלל עברו הפוליטי של אביו,  נתקל ראדו וסילה, בקשיים בגישה ללימודים אקדמיים. בנסיבות אלה למד במקום זאת בבית ספר לסיעוד, אותו סיים ב-1962.
בסופו של דבר הורשה ללמוד היסטוריה בפקולטה להיסטוריה של אוניברסיטת בוקרשט. הצטיין בלימודים וסיים אותם ב-1967 במקום השלישי בשכבתו.
ביוגרפיה > פעילותו האקדמית

עבד בשנים 1967–1969 במוזיאון הכפר בבוקרשט (כיום מוזיאון האיכר הרומני) ובשנים 1969–1972 כחוקר סטז'ר במכון להיסטוריה "ניקולאיה יורגה" של האקדמיה הרומנית.
בשנת 1971 היה מדריך בחוג להיסטוריה כלכלית של האקדמיה למדעי הכלכלה בבוקרשט ובשנת 1977 סיים דוקטורט
במדעי הכלכלה. ב-1978 התמנה למרצה בחוג להיסטוריה כלכלית באקדמיה למדעי הכלכלה.
אחרי המהפכה הרומנית בשנת 1989 בתמיכת הסטודנטים נבחר לפרו-דיקן הפקולטה למסחר באקדמיה וכיהן בתפקיד זה עד 1992. הוזמן להרצות על האינטגרציה האירופית באוניברסיטת אריסטוטלס בסלוניקי ובאוניברסית מינכן.
בשנת 1993 התמנה לפרופסור באקדמיה למדעי הכלכלה בבוקרשט. הרצה בנושאים של היסטוריה רומנית בבית הספר לדוקטורטים של סורבון והציג מעל 50 מאמרים ומחקרים בכנסים מדעיים ברומניה ובחו"ל.
ביוגרפיה > פעילותו הפוליטית

בינואר 1990 הצטרף וסילה למפלגה הלאומית של האיכרים - נוצרית - דמוקרטית שקמה בגרסה חדשה אחרי מהפכה, 1989 בעקבות המפלגה ה"היסטורית" הלאומית של האיכרים. ב-21 באוקטובר 1992 נבחר מטעמה לסנאט של רומניה (כנציג המחוז בקאו) ופעל המסגרת זו עד 2004. בספטמבר-נובמבר 1996, בפברואר-יוני 1998 ובפברואר 2004 כיהן בסגן יושב ראש הסנאט. אחרי 1996 היה מזכיר כללי של המפלגה הלאומית של האיכרים - נוצרית - דמוקרטית. בשנים 1993–1994 ניהל את ביטאון המפלגה, העיתון "דרפטאטיה" (Dreptatea - "הצדק"). בשנים 1992–1996, 1996, 2000-1996 ו-2000–2004 כיהן כחבר הסנאט הרומני מטעם המפלגה הדמוקרטית.
בשנים 1996–2000 היה וסילה חבר בקבוצות הפלמנטריות לידידות עם ישראל ועם הפדרציה הרוסית. ב-2000–2004 היה חבר בקבוצות הפרלמנטריות לידידות עם אונסק"ו ועם לבנון
על יד רמון באר, הלמוט שמידט ואחרים השתתף בהקמת הפורום המרכזי האירופי.
בשנים 1997–2001 ייצג את רומניה באספה הפלמנטרית של מועצת אירופה.
ביוגרפיה > ראש ממשלה

אחרי ויקטור צ'ורביה כיהן וסילה כראש הממשלה בשנים 1998–1999 בתקופה קשה מבחינה כלכלית ומדינית עבור רומניה. אג"ח שלוו המנהיגים הקודמים הביאו את רומניה בפני חשש לחדלות פירעון, [דרוש מקור] רומניה נכנסה לשנה תשיעית של מיתון. נספרו 8 מיליון תושבים מתחת לסף העוני. האינפלציה מנתה 30-40%. ערך הלאו הרומני נפל ביום אחד מ-12000 ל-17000 לדולר. שורה של בנקים - בנקורקס, קולמנה בנק, קרדיט בנק, בנק אלבינה ואחרים.
על מנת למנוע חדלות פרעון של רומניה האיץ וסילה את ההפרטה. בתקופתו הופרטו חברת ייצור המכוניות דאצ'יה בעיר פיטשט, כמו כן חברת "רומטלקום", הבנק הרומני לפיתוח BRD. הכין בהצלחה שתי תוכניות להתאמה מבנית לתעשייה ולחקלאות בסיכום הבנק העולמי.
המנהל החדש שמינה בראש מפעל הפלדה סידקס בגאלאץ, פטרישור פיו, הצליח בהפחתת ההפסדים של המפעל.
וסילה ביטל את המס על רווחים מייצוא, הפחית את המע"ם מ-24% ל-19% ואת המס על רווחים מ-38% ל-24%
האמצעים בהם נקט סייעו בשיקום כלכלת רומניה.
וסילה התמודד עם ה"מינריאדה" האחרונה שפרצה בינואר 1999 כשכורי הפחם מעמק הז'יו בהנהגת מירון קוזמה התכוונו לצעוד שוב אל בוקרשט. בדרך נכנסו לעיירה קוסטשט ופירקו מאות שוטרים מנשקם. דרכם נחסמה רק בעיר רמניקו ולצ'ה. וסילה פנה לתיווך הבישוף יואן סלז'אן והגיע ללא אבטחה למנזר קוזיה על מנת לשאת ולתת עם הכורים. המו"ם הסתיים בהסכם שנודע כ"הסכם קוזיה". הממשלה הסכימה לחזור מההחלטה לסגור את המכרות דלז'ה וברבטן והבטיחה למלא חלק מהדרישות האחרות של הכורים. כמו כן הובטחה עצירת ההליכים הפליליים נגד מנהיגיהם, פרט למשפטו של קוזמה שהיה בעיצומו. זמן קצר אחר כך גזר בית המשפט עונש מאסר כבד על מירון קוזמה. הלה, נזעם יצא בראש אלפי כורים לבוקרשט, אבל הפגנתם נחסמה ביישוב סטויינשט, אולט.
בעת כהונתו של ראדו וסילה, שהשתייך לדת הרומית-קתולית, קיבלו רומניה והכנסייה האורתודוקסית הרומנית בתאריכים 7–9 במאי 1999 את ביקור האפיפיור יוחנן פאולוס השני - ביקור ראשון של אפיפיור במדינה בעלת רוב נוצרי אורתודוקסי.
וסילה נפגש עם ראש ממשלת רוסיה במפגש בין ארבע עיניים, יצר קשרים טובים עם מנהיגים כמו רומנו פרודי, רפיק חרירי, בנימין נתניהו
וויקטור אורבן. בפסגת הלסינקי ב-13 בדצמבר 1999 הוזמנה רומניה לדיונים על מנת להצטרף לאיחוד האירופי. 3 ימים אחרי כך החליטה הנהגת מפלגתו, הלאומית של האיכרים להדיחו מתפקיד ראש הממשלה.
וסילה נפטר בבוקרשט בשנת 2013 מסרטן בבמעי הגס, אחרי שעבר ניתוח שלוש שנים קודם.  במהלך הזמן עבר טיפולים ברומניה ובישראל.
הובא לקבורה בבית הקברות בלו בבוקרשט. טקס הלווייה נוהל על ידי הארכיבישוף הרומי-קתולי של בוקרשט, יאון רובו.
ביוגרפיה > חייו האישיים

וסילה היה נשוי לאישה ממוצא הונגרי. לזוג נולדו שלושה ילדים:.
וסילה פרסם שירים בשם העט ראדו מיסקיו.